༈ འཕགས་པ་ལྷའི་ཞལ་མངའ་ནས་ཀྱི་རྟོགས་པ་བརྗོད་པ།
།
༄༅། །སྭ་སྟི། འཕགས་པ་ལྷའི་ཞལ་མངའ་ནས་ཀྱི་རྟོགས་པ་བརྗོད་པ། དེ་ཉིད་ཀྱི་
ཞབས་ལ་ཕྱག་འཚལ་ལོ། །སིངྒྷ་ལའི་ཡུལ་རྒྱལ་པོ་ཡི། །ཐུགས་ཀྱི་སྲས་གྱུར་དེ་ཉིད་ཀྱི།
སྐྱེད་ཚལ་ཡིད་འོངས་འདབ་བརྒྱ་པའི། །ལྟེ་བར་རྫུས་ཏེ་འཁྲུངས་ཁྱོད་ནི། །འཇམ་དཔལ་རྩ་
436

འཛམ་གླིང་མཛེས་པར་བྱེད་པའི་རྒྱན་དྲུག་དང་། འཕགས་པ་ཡོན་ཏན་འོད། དཔལ་ལྡན་ཟླ་བ་གྲགས་པ་རྣམས་ཀྱི་རྟོགས་བརྗོད།
རྒྱུད་སངས་རྒྱས་ཀྱིས། །ལུང་བསྟན་སོ་སྐྱེའི་དུས་ཉིད་ནས། །སྤྱན་ཡང་སློང་ལ་བཏང་བཟོད་
པས། །འཕགས་པའི་མཚན་ཐོབ་རྒྱལ་སྲས་ལྷ། །མངལ་སྐྱེས་གཞན་གྱིས་མི་འདུལ་བའི།
མཆོག་སྦྱིན་ཐོབ་པའི་མུ་སྟེགས་ཅན། །དྲེགས་ཅན་སངས་རྒྱས་བསྟན་པ་ལ། །འཇུག་མཛད་ཀུན་
གྱིས་བཀུར་ཁྱོད་ནི། །ཀླུ་སྒྲུབ་སྲས་ཀྱི་མཆོག་གྱུར་ནས། །ཕྱི་མོར་གྱུར་པའི་གཞུང་བརྩམས་པ། །
འཕགས་པའི་གཞུང་བཞིན་སྲས་ཀུན་གྱིས། །བསྔགས་པས་སྙན་གྲགས་བདེ་ཐོབ་པ། ཁྱོད་ཀྱིས་
མཐར་འཛིན་དྲུངས་འབྱིན་ཚེ། །རིགས་ཚོགས་ལྷུར་བླངས་ཉམས་ལེན་གྱི། །སྙིང་པོ་ཡེ་ཤེས་ལ་
གཞོལ་བའི། །བསྟན་བཅོས་བཞི་བརྒྱ་པ་དེ་ཡི། །སྲོལ་ཆེན་ཐོག་མར་ཆོས་སྐྱོང་གིས། །རབ་
བཟུང་ཕྱི་དུས་ཞི་བ་མཚོ། །སྲས་དང་བཅས་པས་དར་མཛད་ལ། །རྣལ་འབྱོར་སྤྱོད་པའི་དབུ་མ་
གྲགས། །ཆོས་སྐྱོང་གིས་ནི་གཞུང་བརྩམས་པ། །སེམས་ཙམ་ལུགས་ཡིན་ལྷག་པའི་ལྷས། །
རྗེས་བཟུང་ངོ་བོ་ཉིད་མེད་དུ། །གནས་གྱུར་ཞེས་པ་རང་འགའི་ཚིག །ཡིན་ནོ་ཤེས་བྱེད་ཕྱི་དུས་
འདིར། །ངོ་བོ་ཉིད་མེད་སྨྲ་གཞུང་ལས། །གཞན་པའི་དབུ་མ་མེད་སྨྲ་བ། །དེ་རྗེས་འཇུག་པའི་
གཏམ་བཅལ་པོ། །ཡིན་ནོ་ཤེས་བྱེད་ཆོས་སྐྱོང་གིས། །ཐོག་མར་གསང་སྔགས་གང་ཞིག་ནི། །
ཉམས་སུ་བླངས་པས་ལྷ་གང་གཟིགས། །རྗེས་སུ་བིརླ་པར་གྱུར་ཚེ། །མན་ངག་གཞུང་ཆེན་གང་
མཛད་པ། །དེ་དང་དེ་ནི་དབུ་མ་ཡི། །ལྟ་སྒོམ་གང་དང་གང་ཡོད་པ། །དེ་དང་དེ་འདིར་ཁྱོད་
ཀྱིས་སྨྲོས། །ཕ་རོལ་ཕྱིན་པའི་ལྟ་བ་དང་། །ན་སྙམ་བྱས་ནས་ཟུང་འཇུག་གི །ཡེ་ཤེས་སྒོམ་བྱར་
བཤད་སྙམ་བྱེད། །འདིར་ཡང་སེམས་ཙམ་ཡིན་ཞེས་དང་། །གཞན་འགའ་ཞིག་ནི་སྤྲོས་མེད་
སོགས། །ཐལ་རང་གཞུང་བཞིན་ཡིན་ཟེར་བའི། །མགོ་འཁོར་སྤངས་ནས་གདེང་ཐོབ་བྱོས། །
ཡེ་ཤེས་སྙིང་པོ་ཀུན་ལས་བཏུས། །མཛད་པོ་འཕགས་པ་ལྷ་འདི་ཡིས། །ཡེ་ཤེས་དམ་པའི་དོན་
ཉིད་དུ། །མེད་པར་བཤད་པ་ཅི་ཞེ་ན། །སྒྲོ་འདོགས་བཅད་པའི་ཤེས་པའི་ངོར། །ཅི་ཡང་ཡོད་
པ་མ་ཡིན་དང་། །རང་རིག་ཡེ་ཤེས་སྤྱོད་ཡུལ་ལ། །ཉམས་ལེན་བྱེད་ཅེས་མ་སྨྲས་སམ། །སྒྲོ་
འདོགས་གང་བཅད་སྒོམ་པ་ཡི། །ཉམས་ལེན་དགོས་པ་སངས་རྒྱས་ཀྱི། །དགོངས་པ་ཡིན་ན་དྲི་
མེད་འོད། །སྒྲོན་གསལ་བཅས་ལ་ཁྱོད་ཀྱིས་རྒོལ། །ཀླུ་སྒྲུབ་གཞུང་ལུགས་གསང་སྔགས་དང་།
སྦྱོར་ཚེ་ཨཱརྱ་དེ་ཝ་དང་། །བིརླ་པས་བཤད་དེ་ལས་ནི། །གཞན་དུ་བཙལ་བྱ་མ་ཡིན་པའི། །
1:|:| ས
437

ལྔ་རིག་དབེ་ཚོགས་ལས།
༼མ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
དབང་པོ་གྲུབ་པའི་སར་བཞུགས་པའི། །རྣམ་འགྲེལ་མཁན་དང་ཞི་བ་མཚོ། །པདྨའི་ངང་ཚུལ་ཡེ་
ཤེས་ཞབས། །དེ་སོགས་སྔགས་གཞུང་མཛད་ཀུན་ནོ། །འཕགས་པ་ལྷ་འདིས་ཕྱི་དུས་སུ། །
གསང་བ་འདུས་པའི་ཉམས་ལེན་གྱིས། །ས་བརྒྱད་པ་ལ་བཞུགས་སོ་ཞེས། །ཚད་ལྡན་མང་པོའི་
གསུང་ལས་འབྱུང་། །འདིས་མཛད་སྤྱོད་བསྡུས་སྒྲོན་སོགས་ན། །ཐལ་རང་གཞུང་དུ་མ་གྲགས་
པའི། །སྒྱུ་མ་དང་ནི་འོད་གསལ་དང༌། །ཟུང་འཇུག་ལྟ་བའི་རིམ་པ་ཡང་། །རྒྱས་པར་བཤད་དོ་
དེ་དག་ཀུན། །རྣལ་འབྱོར་དབང་ཕྱུག་བིརླ་པའི། །བཞེད་མ་ཡིན་པ་ཡོད་མིན་ཕྱིར། །དེ་ཡང་
སེམས་ཙམ་ལུགས་སུ་སྨྲོས། །རང་བྱིན་རླབས་ལས་ཕྱིར་ཕྱོགས་པས། །རྨི་ལམ་སྒྱུ་འདྲ་མི་རྟོགས་
ཞེས། །གང་དེས་བཤད་དོ་དབུ་མ་ལ། །འཇུག་པ་ལས་བརྒལ་ལྟ་བ་འདི། །སྔགས་ཀྱི་ཐུན་མོང་
མ་ཡིན་པའི། །དབུ་མ་ལས་བྱུང་འདི་ཡང་ནི། །སེམས་ཙམ་ཡིན་ཞེས་ཁྱེད་ཅག་གིས། །
སྤོབས་པ་བསྐྱེད་ནས་སྨྲ་ནུས་སམ། །མདོར་ན་ཀླུ་སྒྲུབ་འཕགས་པ་ལྷའི། །དགོངས་པ་ཟླ་བས་
གསལ་འཇུག་ཏུ། །བཤད་ལས་གཞན་དུ་མེད་ཅེས་པ། །མཁས་པ་རྣམས་ཀྱི་མི་སྨྲའི་གཏམ། །
འདི་བཤད་པ་ལས་བྱུང་བ་ཡི། །དགེ་བ་གངས་ཅན་རི་བོའི་རྩེར། །བདེ་འབྱུང་གཙུག་རྒྱན་
འཕོས་འདྲ་བ། །དེ་ཡིས་རྫོགས་སངས་རྒྱས་ཐོབ་ཤོག། །། མདྒལཾ༎